Valtion elokuvatarkastamo: Ikäraja: K 16 (nro T-99164)
RITA HAYWORTH - AVAIN PAKOON
Herra Dufresne, te riitelitte vaimonne kanssa -
yönä, jona hänet murhattiin.
Meillä oli iso riita.
Vaimoni mielestä oli hyvä, että suhde paljastui ja salailu loppuu.
Hän halusi avioeron Renossa.
Miten te suhtauduitte tähän? - En halunnut eroa.
Naapurienne mukaan sanoitte: "Pikemmin hauta kuin Reno."
Hyvin mahdollista. En muista. Olin poissa tolaltani.
Miten riitanne päättyi? - Vaimoni pakkasi laukun -
muuttaakseen herra Quentinin luo.
Glenn Quentin, golfinopettaja Snowden Hills Country Clubilla.
Vaimonne rakastaja.
Seurasitteko vaimoanne? - Muutaman kapakan kautta.
Myöhemmin ajoin miehen talolle, mutta he eivät olleet siellä.
Pysäköin autoni tien mutkaan ja odotin.
Miksi? - En tiedä itsekään.
Olin poissa tolaltani. Juovuksissa.
Luulen, että halusin vain pelotella heitä.
Heidän saavuttuaan menitte taloon ja murhasitte heidät.
En. Olin jo selvempi. Ajoin kotiin nukkumaan.
Matkalla heitin aseeni Royal-jokeen, kuten jo sanoin.
Ja kuitenkin seuraavana aamuna siivooja löytää -
vaimonne ja hänen rakastajansa täynnä 38. kaliiperin luoteja.
Ihmeellinen yhteensattuma, eikö? - Kyllä.
Väitätte edelleen, että heititte aseenne jokeen ennen murhia?
Edullista teidän kannaltanne. - Niin tapahtui.
Poliisi naarasi jokea 3 päivää, eikä asetta löytynyt.
Emme voi verrata asettanne uhreista löytyneisiin luoteihin.
Edullista teidän kannaltanne, herra Dufresne.
Olen syytön, joten aseen löytyminen olisi edullisempaa.
Arvoisa valamiehistö, olette kuulleet todisteemme.
Rikospaikalta löytyi todisteita syytetyn läsnäolosta:
jalanjälkiä, luoteja maassa, rikottu viskipullo, sormenjälkiä.
Ja kaunis nuori nainen, kuolleena rakastajansa syleilyssä.
He olivat tehneet syntiä. Mutta oliko tämä rikos niin suuri -
että se edellytti kuolemanrangaistusta?
Sitä pohtiessanne muistakaa -
että revolverissa on 6 luotia, ei kahdeksaa.
Kyseessä ei ole äkkipikainen rikos, minkä voisi ymmärtää.
Ei. Kyseessä on paljon raaempi ja kylmäverisempi kosto.
Neljä luotia molemmille.
Luoteja laukaistiin siis 8, ei 6. Toisin sanoen -
hän tyhjensi aseen, latasi ja jatkoi ampumistaan.
Ylimääräinen luoti molemmille, suoraan päähän.
Olette harvinaisen kylmäverinen mies, herra Dufresne.
Mainen osavaltion valtuuttamana tuomitsen teidät -
kahteen elinkautiseen. Yksi kummastakin uhrista.
Istukaa.
Olette kärsinyt 20 vuotta elinkautisesta tuomiostanne.
Oletteko nyt yhteiskunta- kelpoinen? - Ehdottomasti.
Olen oppinut läksyni. Olen muuttunut.
En ole enää vaaraksi yhteiskunnalle.
HYLÄTTY
Hei, Red. Miten meni? - Samaa paskaa.
Tiedän miltä se tuntuu. Minun vuoroni ensi viikolla.
Minut hylättiin viime viikolla. - Sitä sattuu.
Red, saisko röökiaskin?
Häivy. Olet jo 5 velkaa. - Neljä!
Jokaisessa vankilassa on varmasti yksi meikäläinen.
Hankin mitä vaan: röökiä tai maria, jos siltä tuntuu -
konjakkia perhejuhliin.
Melkein mitä tahansa. Olkea postimyyntitalo.
Kun Andy Dufresne vuonna 1949 pyysi tuomaan Rita Hayworthin -
sanoin, että onnistuu.
Andy tuli Shawshankin vankilaan vuonna 1947 murhasta.
Ulkona se oli ollut suuren pankin johtaja Portlandissa.
Hieno saavutus niin nuorelta mieheltä.
Puhutko englantia, mätäpaise? Seuraa tuota vartijaa.
Kyllä on surkea kokoelma!
Hei, tulokas, tule tänne.
Saako lyödä vetoa, Red? - Sauhuja vai rahaa?
Kaksi röökiä. - Mille hevoselle?
Tolle pikku paskaläjälle.
Kahdeksas itkee ekana. - Paskat. Mutta olkoon.
Minä myös. - Taidat hävitä parit röökit.
Lyö itse vetoa, kun kaiken osaat.
Otan tuon paksupakaran. Viides jonossa. 5 röökiä.
Tuoretta kalaa jaossa! - Hyvin syö.
Andy ei alkuun tehnyt suurtakaan vaikutusta.
Näytti puolustuskyvyttömältä. Se oli ensivaikutelmani.
Mikä on oma valintasi? - Tuo pitkä, jolla on kultalusikka perseessä.
Ei onnistu.
10 röökiä. - Iso veto.
Pankaa paremmaksi. Heywood? Jigger?
Skeet? Floyd? Neljä rohkeaa sielua.
Palatkaa selleihinne nimenhuutoa varten.
Käännös oikeaan. Katse eteen.
Herra Hadley on vartijoiden esimies.
Minä olen Norton, vankilanjohtaja. Te olette tuomittuja rikollisia.
Sääntö numero 1: Jumalaa ei pilkata.
Vankilassani ei lausuta Herran nimeä turhaan.
Muut säännöt selviävät matkan varrella. Kysyttävää?
Milloin saamme ruokaa?
Syötte silloin kun käsketään. Käytte paskalla kun käsketään -
ja kusette kun käsketään. Tuliko selväksi, paska-aivo? Ylös siitä.
Uskon kahteen asiaan: kuriin ja raamattuun.
Täällä opitte molempia.
Uskokaa Herraan. Ja totelkaa minua.
Tervetuloa Shawshankiin.
Ottakaa ketjut pois.
Käänny ympäri.
Riittää.
Mene häkin perälle. Käänny ympäri.
Desinfioikaa. Käänny ympäri.
Ulos ja vasemmalle. Ota vaatteet ja raamattu. Seuraava.
Oikealle. Oikea. Oikea.
Ensimmäinen yö on pahin. Ehdottomasti pahin.
Vievät alastomana selliin. Desinfiointiaine polttaa ihoa.
Sellissä se kolahtaa, kun kalterit lyödään kiinni.
Koko elämä tuhoutuu silmänräpäyksessä -
ja on loputtomasti aikaa ajatella sitä.
Useimmat tulokkaat ovat menettää järkensä aluksi.
Aina löytyy joku, joka itkee.
Kiinnostavinta on, kuka murtuu ensimmäisenä.
Siitäkin voi lyödä vetoa. Minä valitsin Andy Dufresnen.
Valot pois!
Muistan ekan yöni. Siitä on jo aikaa.
Huhuu. Hei, tulokas. Kalaa, kalaa.
Pelkäätkö pimeää?
Toivotko, ettet olisi syntynytkään?
Pikku-possu. Haluan kankkua.
Pojat yrittävät aina tulokkaita. Yrittävät kunnes onnistuvat.
Hei, paksuperse.
Paksuperse. Sano jotakin.
Kuulen hengityksesi. Älä kuuntele näitä idiootteja.
Ei tämä maailmanloppu ole. Kuuntele.
Esittelen sinut parille mojovalle prinsessalle.
Odottavat jo tuota mehukasta kankkuasi.
Luoja. En kuulu tänne.
Ensimmäinen murtui! - Haluan kotiin.
Paksuperse voittaa täpärästi.
Tuoretta kalaa.
Haluan kotiin. Haluan äitini.
Maistoin äitiäsi. Jätti toivomisen varaa.
Mitä helvettiä tämä on?
Kielin johtajalle puheistasi. - Pamppu sisuksissasi.
Päästäkää minut pois täältä. - Mikä nyt on vialla, senkin apina?
En kuulu tänne.
Kaivat verta nenästäsi. Hiljaa tai laulan kehtolaulun.
Ole hiljaa... - Tämä on erehdystä.
En kuulu tänne. - Avatkaa sellin ovi.
En minäkään. Johtavat tätä kuin jotain helvetin vankilaa.
Saatanan paska!
Kapteeni, rauhallisesti.
Jos kuulen pihahdustakaan vielä tänä yönä -
joudutte sairasosastolle. Joka iikka.
Käskekää luottovankien siivota tämä sairasosastolle.
Andy Dufresnen eka yö maksoi minulle 2 röökiaskia.
Mies oli hiljaa kuin hiiri.
Pohjoisen kolmoskäytävä?
Etelän kakkonen? - Etelän kakkonen selvä.
Etelän neloskäytävä? - Selvä.
Valmistautukaa.
Kaikki ulos!
Aiotko syödä tuon? - En aikonut.
Saanko sen?
Mukavan kypsä yksilö.
Jake kiittää. Putosi pesästään verstaalle.
Hoidan sitä, kunnes se pystyy taas lentämään.
Voi ei, tuolta se tulee.
Huomenta, kundit. Arvatkaa, miksi aamu on niin kaunis?
Tänne vain. Kaikki tänne. Sievään riviin.
Katsokaas tuota. - En voi sietää häntä.
Richmond, Virginia. - Haista paska.
Harmi, ettei heppasi voittanut. Omani on voittaja-ainesta.
Poika on ansainnut ison pusun. - Anna mieluummin pari röökiä.
Onnenpekka. - Hei, Tyrell.
Oletko sairasosastolla? Kuinka heppani jakselee?
Kuollut. Hadley hakkasi tohjoksi.
Tohtori oli jo lähtenyt kotiin.
Raukka makasi aamuun asti. Ei sille mitään voinut.
Mikä sen nimi oli?
Mitä? - Tiesikö kukaan sen nimeä?
Mitä väliä sillä on? Mies on kuollut.
Yrittikö kukaan sinua?
Onnistiko?
Kaikki tarvitsevat ystäviä. Minä voisin olla ystäväsi.
Vaikea pala. Sopii minulle.
Andy pysytteli aluksi omissa oloissaan.
Vankilaoloihin sopeutuminen taisi tehdä tarpeeksi tiukkaa.
Kului lähes kuukausi ennen kuin Andy puhui kenellekään.
Kuinka ollakaan, hän päätti puhua minulle.
Olen Andy Dufresne. - Vaimontappaja-pankkiiri.
Miksi teit sen? - En tappanut häntä.
Sovit hyvin joukkoon. Kaikkihan me ollaan syyttömiä.
Mikä sinut tänne lähetti? - Syytön. Juristi sotki asiat.
Olet kuulemma kylmäverinen. Luulet olevasi muita parempi.
Mitä itse luulet? - En ole vielä päättänyt.
Sinä kuulemma hankit mitä vaan. - Olen joskus järkkäillyt jotain.
Tarvitsisin kivihakun. - Mikä se on ja miksi?
Mitä se sinulle kuuluu? - Hammasharjasta en piittaisi.
Mutta hammasharja ei ole vaarallinen.
Okei. Kivihakku on noin 15 cm pitkä, pienen terähakun näköinen.
Terähakun? - Kiven hakkaamiseen.
Kvartsia? - Kvartsia. Katinkultaa. Savikiveä.
Mitä niistä? - Olen kivihullu.
Tai olin edellisessä elämässäni. Kiinnostus heräsi uudelleen.
Hakulle voi olla muutakin käyttöä. - Minulla ei ole vihollisia täällä.
Maltahan mielesi. Sana kiertää.
Sisaret ovat iskeneet silmänsä sinuun. Etenkin Bogs.
Pitäisikö kertoa, etten ole homo? - Eivät hekään ole.
Ensin pitäisi olla ihminen. He eivät ylitä kynnystä.
Nämä prinsessat ottavat väkisin. Eivät osaa muuta.
Sinuna olisin varuillani. - Kiitos neuvosta.
Se on ilmainen. Ymmärrät varmasti huoleni.
Lupaan etten käytä kivihakkua puolustautumiseen.
Siinä tapauksessa aiot kai paeta. Tunneli seinän alitse.
Mitä minä nyt sanoin? - Ymmärrät kun näet hakun.
Mitä niistä yleensä pyydetään? -7 dollaria alan kaupoissa.
Otan yleensä20% palkkiota.
Mutta tämä on erikoistuote. Korkea riski, korkeampi hinta.
Sovitaanko kymmenen taalaa? - Kymmenen sopii.
Tuhlaat rahojasi. - Kuinka niin?
Yllätystarkastukset ovat täällä suosittuja. Menetät hakkusi.
Jos jäät kiinni, et tunne minua. Muuten bisnekset loppuu siihen.
Ei kengännauhaakaan. - Ymmärrän.
Kiitos, herra... - Red. Nimeni on Red.
Mistä moinen nimi? - Irlantilaiset juureni, kenties.
Oli helppo ymmärtää, miksi Andyä pidettiin snobina.
Hän oli jotenkin salamyhkäinen ja puhui eri tavalla kuin muut.
Andy liikkui kuin huoleton päiväkävelijä puistossa.
Kuin hänellä olisi näkymätön takki, joka suojaa pahalta.
Itse pidin Andystä heti.
Liikettä niveliin!
Pankaa vauhtia!
Mitä kuuluu? Pitääkö vaimo hyvänä?
Antaa mennä. Vauhtia.
Red.
Andy oli oikeassa. Vitsi meni perille.
Tämän kanssa saisi äheltää 600 vuotta tunnelin kimpussa.
Kirja? - Ei tänään.
Kirja? - Ei.
Toimitus Dufresnelle.
Kirja?
Dufresne, tässä kirjasi.
Kiitos.
Dufresne! Hae lisää kloriittia varastosta.
Tämä sokaisee teidät. - Kultaseni, älä viitsi.
Pistät hanttiin, vai? Aina parempi.
Kunpa voisin sanoa, että Sisaret jättivät Andyn rauhaan.
Kunpa voisinkin, mutta vankila ei ole lastenleikkiä.
Andy ei koskaan kertonut, kuka sen teki. Mutta me tiesimme.
Vankilaelämä on rutiinia. Ja lisää rutiinia.
Andyllä oli tuoreita mustelmia tasaisin väliajoin.
Sisaret vainosivat häntä. Ja välillä Andy jäi toiseksi.
Sellaista oli Andyn elo. Hänen rutiininsa.
Kaksi ensimmäistä vuotta taisivat olla pahimmat.
Jos sitä menoa olisi jatkunut, Andy olisi jäänyt toiseksi.
Mutta keväällä 1949 yläkerran miehet päättivät...
Rekisterikilpiverstaan katto on korjattava.
Tarvitsen 12 vapaaehtoista viikon hommaan.
Kuten tiedätte, erikoistehtävä tuo mukanaan etuoikeuksia.
Kyse oli ulkohommista. Mikä sen parempaa toukokuussa.
Pysykää linjassa.
Yli sata miestä ilmoittautui vapaaehtoiseksi.
Wallace E. Unger. Ellis Redding.
Sattuipa somasti. Pääsin parinkaverin kanssa mukaan.
Andrew Dufresne.
Eikä maksanut kuin pari askia. Kuorin omani päältä, tietysti.
Tämä juristi soittaa Texasista asti. Kysyn, että mitä asiaa.
Valittaen ilmoittaa, että veljeni on kuollut.
Otan osaa. - Mitä suotta. Kusipää se oli.
Lähti vuosia sitten. Luulin kuolleeksi.
Juristi jatkaa, että veli kuoli rikkaana miehenä -
öljylähteitä ja muuta lähes millin edestä.
Miljoonan dollarin? - Toisia onnestaa.
Herrajestas! Saatko mitään? - Jätti minulle 35 000.
Dollaria? - Jep.
Kuin lottovoitto.
Idiootti! Valtio ottaa omansa.
Byron-raukka. Huono mäihä. Sääliksi käy miestä.
Kyllä toisia rangaistaan. - Oletko hullu? Pää alas.
Jäähän tuosta verojen jälkeen. - Ehkä auton verran.
Sitten maksetaan autovero. Huollot. Lapset kinuaa lainaksi.
Lasket verot väärin ja tulee lisää maksamista. Niin se on.
Valtio imee sinut kuiviin.
Jatkakaa tervaamista.
On siinä veli. Voi paska.
Herra Hadley, luotatteko vaimoonne?
Katsotaan, miltä koomikko näyttää ilman hampaita.
Yrittäisikö hän huijata teitä? - Nyt riittää. Tee tietä, Mert.
Viisastelijalle käy huonosti.
Jos luotatte vaimoonne, voitte pitää ne 35 000.
Mitä sinä sanoit? -35 000. Koko potti.
Koko potin? - Joka pennin.
Antaa tulla.
Verottaja hyväksyy yhden ison lahjoituksen puolisolle.
Verovapaasti? - Verottaja ei ota penniäkään.
Sinähän olet se viisas pankkiiri, joka tappoi vaimonsa?
Miksi uskoisin sinua? - Se on laillista. Selvittäkää.
Verottaja sanoo samaa. Olisitte varmasti itsekin huomannut.
En tarvitse neuvoja tuollaisilta. - Ette, mutta tarvitsette apua.
Ja lakimiehet maksavat. - Pesevät puhtaaksi, paskat.
Voisin hoitaa kaiken. Säästäisitte rahaa.
Hankkikaa lomakkeet. Täytän ne lähes ilmaiseksi.
En pyydä muuta kuin 3 kaljaa jokaiselle työtoverilleni.
"Työtoverille". Somasti sanottu.
Pari kaljaa tekee hyvää ulkohommissa.
Mitä te tuijotatte? Töihin siitä!
Ja niin siinä kävi: toiseksi viimeisenä päivänä -
katon tervaajat istuivat rivissä kymmeneltä aamulla -
juomassa jääkylmää pilsneriä, kiitos vartijoista paskimman.
Juokaa ettei lämpene, rouvat.
Saatanan paska vielä osasi leikkiä mahtipontista.
Joimme auringon paahteessa kuin vapaat miehet.
Olisimme voineet tervata omaa kattoamme. Luomakunnan herrat.
Andy puolestaan istui varjossa ja katseli virnuillen iloamme.
Otatko kylmän? - Ei kiitos. En juo enää.
Yritti kai päästä vartijoiden, tai meidän, suosioon.
Tai ehkä hän vain tunsi olonsa normaaliksi tuon pienen hetken.
Shakki. Hieno peli.
Sivistynyt. Haastava. - Saatanan mysteeri.
Opetan sinua jonain päivänä. - Joo joo.
Ostetaan yhteinen lauta. - Kaikki järjestyy.
Sillä voi tehdä bisnestä. Veistän itse nappulat.
Mitä sanot? - Vuosien urakka.
Aikaa on. Kiveä ei. Pihalta ei paljoa löydy.
Meistä on tulossa ystäviä. - Niin kai.
Saanko kysyä jotakin? Miksi teit sen?
Olen syytön, Red. Niinhän me kaikki.
Miksi sinä olet täällä? - Murhasta. Kuten sinä.
Syyttä suotta? - Linnan ainoa syyllinen mies.
Missä laululintu on? - Mistä tiesit?
Mistä tiesin mitä? - Sinä et siis tiedä.
Lintu on täällä, Johnny.
Hämmästyitkö, kun kuulit naisen laulavan talossani?
Aikamoinen yl... yllätys.
Red. - Odota nyt.
Nyt se tukkajuttu tulee. Lempikohtani.
Tiedän. Olen nähnyt 3 kertaa tässä kuussa.
Gilda... Oletko pukeissa? - Minä?
Luoja, että on ihana.
Järkkäilet kuulemma kaikenlaista? - Kyllä. Mitä saisi olla?
Rita Hayworth. - Mitä?
Onnistuuko?
Johnny Farrell? Olen kuullut sinusta paljon.
Kestää pari viikkoa. - Viikkoa?
Ei satu olemaan mukana juuri nyt. Valitan.
Mutta tulee. Ota iisisti. - Kiitos.
Olisitpa nähnyt hänen ilmeensä.
Kerroitko, miksi olen täällä? - En. Yllättyköön vielä kerran.
Mene kävelylle. - Kela on vaihdettava.
Painu vittuun!
Etkö aio huutaa? - Hoidetaan tämä alta pois.
Iski nenän kasaan, saatana!
Avaan vetskarini ja sinä nielet, mitä tarjotaan.
Rooster hoitaa tarjoilun minun jälkeeni. Vastineeksi nenästä.
Voit hyvästellä kaiken, mitä suuhuni työnnät.
Et taida ymmärtää. Jos vastustat, saat tästä terästä korvaasi.
Tiedät kai, että äkillinen aivovaurio saa uhrin puremaan?
Purentarefleksi on niin raju että leukaluut on erotettava väkisin.
Mistä sinä tuollaista kuulit? - Luin kirjasta.
Osaatko lukea, senkin paska? - Kultaseni, älä viitsi.
Bogs ei laittanut mitään Andyn suuhun. Eikä kukaan muukaan.
He hakkasivat Andyn henkihieveriin.
Andy oli kuukauden sairaalassa. Bogs oli viikon eristyssellissä.
Ohi on, Bogs.
Sinä määräät, pomo.
Palatkaa selleihinne nimenhuutoa varten.
Valmistautukaa lukitukseen.
Mitä?
Mikä sille tuli? - Kisko takaisin.
Ei! Apua!
Sisaret eivät enää vaivanneet Andyä sen jälkeen -
eikä Bogs enää kävellyt.
Bogs siirrettiin toiseen vankilaan.
Nautti kuulemma loput ateriansa pillillä.
Andy on ansainnut pienen tervetuliaislahjan.
Hyvä ajatus. Olemme sen velkaa kaljoista.
Andy pitää shakista. Hommataan sille kiviä.
Löysin yhden.
Ei tuo ole vuolukiveä. Eikä alabasteria.
Mikä geologi sinä olet? - Mies on oikeassa.
Mitä hittoa se sitten on? - Hevosen paskaa.
Ja paskat. - Hevonpaskaa.
Kivettynyttä sellaista.
Voi Luoja.
Alkuvaikeuksien jälkeen pojat petrasivat.
Andyn palatessa kiviä oli riittävästi hautaan asti.
Sillä viikolla tuli iso tavaratoimituskin.
Savukkeita, purkkaa, viskiä, pelikortteja - kaikkea.
Ja tietysti tärkein eli Rita Hayworth.
EI MAKSA MITÄÄN. TERVETULOA TAKAISIN.
Huomio! Sellitarkastus.
119... 123.
RAAMATTU
Ylös.
Kasvot seinään päin.
Käänny johtajaan päin.
Mukava että luet tätä. Mikä on lempikohtasi?
"Valvokaa, sillä ette tiedä, milloin talon herra tulee."
Markus 13:35. Olen aina pitänyt siitä.
Pidän vielä enemmän tästä: "Minä olen maailman valkeus."
"Sillä, joka minua seuraa, on oleva elämän valkeus."
Johannes 8:12.
Olet kuulemma numeromiehiä. Hyvä. Pitää osata jotakin.
Osaatko selittää tämän? - Se on kiillotushuopa.
Sillä hiotaan ja kiillotetaan kiviä. Pieni harrastukseni.
Siistiltä näyttää. Mitä nyt pari seikkaa, mutta olkoon.
En oikein hyväksy tätä. Mutta sallittakoon tämän kerran.
Lukitkaa ovet.
Olin unohtaa. Kirjasta löytyy pelastus.
Sellien tutkiminen oli hämäystä. Norton halusi testailla Andyä.
Totisesti, minä tulen pian.
Vaimoni on tehnyt sen. - Hieno on.
Pidätkö pesulatyöstä? - En erityisemmin.
Voisimme ehkä löytää paremmin koulutustasi vastaavaa työtä.
Jake, missä Brooks on? - Andy, kuten arvelinkin.
Minut määrättiin avuksesi. - Tiedän, kertoivat minulle.
Omituista, eikö? Tule, näytän paikkoja.
Kas tässä: Shawshankin kirjasto.
National Geographic, Valittujen Palojen kuukauden kirjoja -
länkkäreitä, Look-lehtiä, pari Erle Stanley Gardneria.
Lataan kärryt joka ilta ja teen kierroksen.
Lainat merkitään tähän. Siinä kaikki. Kysyttävää?
Kauanko olet hoitanut kirjastoa? - Tulin linnaan 1905, tähän 1912.
Oliko sinulla koskaan apulaista? - Ei. Helppo hommahan tämä on.
Miksi minä? Ja juuri nyt? - En tiedä.
Mutta kiva saada seuraa.
Dufresne!
Tuossa hän on, Dufresne.
Olen Dekins. Pitäisi säästää lasten kouluja varten.
Istutaan alas ja katsotaan.
Onko sinulla kynää ja paperia?
Kiitos.
No niin, herra Dekins...
Ja sitten Andy kysyy, haluaako hän lapset Harvardiin vai Yaleen.
Ei kai? - Totta joka sana.
Dekins hiljeni hetkeksi, naurahti ja kätteli Andyä.
Valetta! - Kätteli.
Hyvä ettei tullut housuun. Ei puuttunut kuin puku -
ja Dekins olisi kumartanut syvään Andyn edessä.
Olet saanut uusia ystäviä? - Ei nyt ihan ystäviä.
Olen vanki, joka tarjoaa hyviä taloudellisia neuvoja.
Pääsit pois pesulasta. - Siitä voi olla muutakin hyötyä.
Voisimme kartuttaa kirjastoa. - Pyytäisit ensin biljardipöytää.
Aivan. - Miten aiot hoitaa asian?
Siis hankkia lisää kirjoja. - Pyydän johtajalta rahaa.
Olen nähnyt 6 johtajaa täällä ja oppinut suuren totuuden.
Yksikään vankilapamppu ei anna rahaa vaikka miten anelet.
Budjettimme on kovin tiukka. - Ymmärrän.
Voisin pyytää osavaltion päättäjiltä rahaa.
He tuntevat kolme tapaa investoida vankiloihin:
Seinät, kalterit, vartijat.
Yritän, jos sopii. Kirjoitan joka viikko.
Ei auta, mutta yritä pois. Voin jopa postittaa kirjeesi.
Niinpä Andy kirjoitti joka viikko, kuten sanoi.
Ja kuten Norton ennusti, ei vastausta kuulunut.
Huhtikuussa Andy hoiti puolet vartijoiden veroilmoituksista.
Vuotta myöhemmin hän hoiti kaikki ilmoitukset, johtajankin.
Seuraavana vuonna vankiloidenväliset pesisottelut -
sovitettiin veroilmoituksen jättöaikaan sopivaksi.
Vastapuolen pelaajat tulivat ennakonperintätodistuksineen.
Moresbyn vankila hankki luvat, sinä aseen. - Ja kotelon.
Se on vähennyskelpoinen.
Andy oli todellinen nyrkkipaja.
Veroilmoitusaikaan hänelle määrättiin jopa apulainen.
Red, annatko pari lomaketta?
Pääsin hetkeksi konttorihommiin.
Andy lähetteli edelleen kirjeitään.
Red, Andy... Brooks pimahti.
Brooks, rauhoitu. - Pysykää loitolla!
Mitä helvettiä tämä on?
Tiedä häntä. Kävi yhtäkkiä veitsen kanssa kimppuun.
Mitä tässä puhumaan? Katkaisen tältä kaulan.
Mitä hän on sinulle tehnyt? - Ei hän vaan ne. En voi muuta.
Ethän sinä Heywoodille tahdo pahaa. Tiedämme kaikki sen.
Olette ystäviä ja sinä olet järkevä mies. - Totta.
Laita veitsi pois. Brooks, katso tänne.
Laita veitsi pois. Brooks...
Luoja! Katso nyt. Mieshän vuotaa verta.
Minun ei anneta jäädä tänne.
Älä höpötä. Et halua tällaista. Laita veitsi pois.
Rauhallisesti. Kaikki hyvin.
Entä minä? Paska melkein katkaisi kaulani.
Olet kärsinyt pahempaakin. Mistä tämä oikein alkoi?
Ei mistään. Tulin hyvästelemään.
Ettekö tiedä? Pääsi ehdonalaiseen.
En ymmärrä, mitä siellä tapahtui.
Ukko on kuin pillastunut rotta. - Nyt riittää.
Taisit pelästyä kunnolla? - Haista paska.
Riittää jo. Brooks ei ole hullu. Vähän laitostunut ehkä.
"Laitostunut", saatana.
Brooks on ollut täällä 50 vuotta. Mies ei muusta tiedä, Heywood.
Täällä hän on jotakin. Ulkopuolella häntä ei ole.
Käytetty konna, jota reuma vaivaa.
Hyvä jos saisi kirjasto- korttiakaan. Ymmärrätkö?
Taidat puhua sivu suusi.
Usko mitä lystäät. Mutta näillä seinillä on kumma vaikutus.
Ensin niitä vihaa. Sitten niihin tottuu.
Ajan myötä sitä on riippuvainen niistä. Eli "laitostunut".
Paskat. Minulle ei niin käy. - Eikö? Vannomatta paras.
Aivan. Lähettävät elinkautiseen ja vievät koko elämän.
Sen merkittävimmän osan elämää ainakin.
En voi enää hoitaa sinua, Jake. Mene. Olet vapaa.
Vapaa lintu.
Hei sitten. Onnea matkaan, Brooksie.
Hyvä veljet, täällä ulkona tahti on kiivas.
Haluatko päästä hengestäsi?
Näin auton kerran lapsena, mutta nyt niitä on kaikkialla.
Maailma on järjestänyt itselleen mahtavan kiireen.
Ehdonalaislautakunta järjesti tilapäismajoituksen -
ja työn ruokakaupassa.
Se on rankkaa. Teen parhaani, mutta käsiin koskee koko ajan.
Muistaahan hän tuplapussit? Viimeksi oli pohja pettää.
Muista tuplapussi, kuten rouva sanoi. Ymmärrätkö?
Kauppias ei taida pitää minusta.
Töiden jälkeen käyn puistossa ruokkimassa lintuja.
Ties vaikka Jake ilmaantuisi tervehtimään. Vaan ei tule.
Toivottavasti sen asiat ovat hyvin ja sillä on ystäviä.
Nukun huonosti. Näen painajaisia, joissa tuntuu kuin putoaisin.
Herään peloissani, enkä heti muista missä olen.
Pitäisi kai ryöstää kauppa, jotta pääsisin kotiin.
Bonuksena voisin ampua kauppiaan siinä samalla.
Taidan olla liian vanha siihen hömpötykseen.
En viihdy täällä. En halua pelätä jatkuvasti.
Olen päättänyt lähteä.
Kukapa tällaisesta vanhasta roistosta jaksaisi välittää.
"Kukapa tällaisesta vanhasta roistosta jaksaisi välittää."
"P.S. Pyydä Heywoodilta anteeksi sitä veitsijupakkaa. Brooks."
Hänen olisi pitänyt kuolla täällä.
Mikä sotku.
Mitä tämä tarkoittaa? - Sano sinä. Kaikki on osoitettu sinulle.
"Herra Dufresne, vastauksena lukuisiin kyselyihinne -
osavaltio osoittaa nämä varat kirjastoprojektillenne."
200 dollaria.
"Kirjastotoimi on lisäksi lahjoittanut vanhoja teoksia."
"Toivottavasti tämä täyttää tarpeenne."
"Asia lienee loppuun käsitelty. Älkää kirjoittako enää."
Siivoa tämä ettei johtaja näe. - Kyllä.
Hyvin toimittu, Andy.
Eikä kestänyt kuin kuusi vuotta! Jatkossa kiristän tahtia.
Sinulta se käy. Nyt siivoamaan.
Käväisen pihan perällä. Hoida tämä sillä aikaa.
Figaron häät
Andy, kuuletko tuon?
Dufresne!
En tiedä, mistä ne kaksi Italian naista lauloivat.
En haluakaan tietää. Kaikkea ei tarvitse sanoa ääneen.
Uskon, että laulun aihe on sydäntäriipaisevan kaunis.
Ne äänet raikuivat ylitse muiden ja kaiken.
Kuin jokin kaunis lintu olisi hävittänyt häkkimme seinät.
Jokainen Shawshankin asukki oli vapaa - pienen hetken.
Johtaja Norton raivostui.
Avaa ovi!
Musiikki pois!
Varoitan sinua, Dufresne. Musiikki pois!
Otan sinut käsittelyyn.
Andy sai kaksi viikkoa arestia pikku tempustaan.
Hei, kukas sieltä tulee. - Maestro.
Olisit soittanut jotain hyvää, vaikka Hank Williamsia.
Rikkoivat oven ennen kuin ehdin kysyä toivelevyjä.
Oliko se arestin arvoista? - Pikku juttu.
Aresti on aina aresti. - Viikko tuntuu vuodelta.
Totta viserrät. - Mozart piti seuraa.
Saitko ottaa levarin mukaan? - Se oli täällä mukana.
Täällä. Siinä musiikin ihme. Sitä ei voi kukaan viedä.
Eikö musiikki ole ikinä kolahtanut teille niin?
Soitin huuliharppua pienenä. Täällä se tuntui turhalta.
Täällä se vasta on tärkeää. Ettei unohda.
Unohda?
Unohda että maailmassa on muutakin kuin kiveä.
Unohda että sisälläsi on jotakin mitä he eivät saa -
johon eivät pääse käsiksi. Sinun ikiomaasi.
Mitä sinä tarkoitat? - Toivoa.
Toivo... Kuuntele tarkkaan.
Toivo on vaarallista. Ajaa hulluuden partaalle.
Siitä ei ole hyötyä kiven sisällä. Paras tottua siihen.
Kuten Brooks tottui?
Istukaa.
Olette kärsinyt 30 vuotta elinkautista tuomiotanne.
Oletteko kuntoutunut? - Ilman muuta. Kyllä.
Olen uusi mies. Täysin vaaraton yhteiskunnalle.
Totaalisen kuntoutunut.
HYLÄTTY
30 vuotta...
Noin kun sen sanoo... - Miettii mihin se aika on mennyt.
Minä ihmettelen, mihin 10 vuotta meni.
Pieni hylkäämislahja. Avaa se.
Käytin kilpailevaa hankkijaa. Halusin yllättää sinut.
Kovin on kaunis, Andy. Kiitos.
Aiotko soittaa sitä?
En nyt heti.
UUSI TYTT Ö 10-VUOTISEN URASI KUNNIAKSI. RED.
Valot pois!
Andy piti sanansa. Lähetti kaksi kirjettä viikossa.
1959 senaatti vihdoin ymmärsi, ettei häntä osteta200 taalalla.
Andyn vaientamiseksi päätettiin 500 dollarin lisämäärärahasta.
Andy sai rahalla paljon. Teki kirjakerhosopimuksia -
luotti hyväntekeväisyyteen ja osti ylijäämävarastoja.
Aarresaari. Robert Louis Stevenson.
Fiktio - Seikkailukirjat. Seuraava kirja?
Autonkorjausta ja saippuaveistoksia.
Tietokirjat, harrastukset. Takanasi.
Monte Criscon kreivi. - Cristo, senkin pöljä.
Alex andree... Dum-ass. Dumb ass?
Dumb ass? Dumas. Tunnetko kirjan?
Kertoo vankilapaosta. - Kuuluu tietokirjoihin, eikö?
Me muut autoimme Andyä missä pystyimme.
Vuoteen 1963 mennessä Andy oli muuttanut kurjan varastohuoneen -
Uuden Englannin upeimmaksi vankilakirjastoksi.
Meillä oli jopa hyvä kokoelma Hank Williamsin levyjä.
Samana vuonna johtaja Norton esitteli uuden työohjelmansa.
Siitä kirjoitettiin lehdissä ja johtaja sai kuvansa lehteen.
Kyse ei ole uusista eduista.
Vankilalaitos siirtyy uuteen aikaan ohjelman myötä.
Vankimme käyvät ulkopuolella työssä, tiukasti valvottuina.
Keskitymme yleishyödyllisiin töihin -
jotta miehet oppivat arvostamaan työtä ja yhteistä hyvää.
Lasku veronmaksajille on lähes olematon.
Norton ei tietenkään maininnut, että "olematon" on laaja termi.
Tapoja vetää välistä on satoja: työvoima, materiaalit, mitä ikinä.
Ja kyllä johtaja tienasikin!
Ajat minut konkurssiin. - Ned.
Tämän orjatyövoiman avulla voitat muut urakoitsijat.
Kaikki yhteiseksi hyväksi. - Säästä juhlapuheet.
Minulla on perhettä. Olemme vanhoja tuttuja.
Tarvitsen tämän tieurakan tai firmani kaatuu. Siinä kaikki.
Ota tästä emännän piirakkaa. Mieti asiaa.
Sinuna en murehtisi urakkaa. Pojillani on muuta hommaa.
Kiitä Maisieta piirakasta.
Jokaisen hämärän sopimuksen ja tienatun dollarin takana -
oli Andy pitämässä kirjaa.
Kaksi tilillepanoa: Maine National ja New England First.
Vie nämä pesulaan: kaksi pukua ja pussi sekalaista.
Varoita liiasta tärkistä. - Kyllä.
Miltä näyttää? - Oikein hyvältä.
Iso hyväntekeväisyysjuhla, kuvernöörikin tulee.
Haluatko loput tästä? Nainen ei osaa leipoa.
Kiitos.
Nortonilla on kuulemma sormet monessa piirakassa.
Et ole kuullut puoliakaan, etkä uskoisi mitä kuulet.
Lahjuksia ja muuta. Varsinainen jätevuori.
Ennen pitkää rahojen alkuperä on kuitenkin selvitettävä.
Se on minun työtäni. Muutan, muunnan ja pesen sitä.
Osakkeita. Arvopapereita. Lähetän rahat ulkomaailmaan -
mistä ne palaavat... - Putipuhtaina, niinkö?
Puhtaampana. Eläkeikään mennessä Norton on miljonääri.
Hän päätyy vielä tänne, jos jää kiinni.
Etkö luota taitoihini?
Olet hyvä, mutta paperista jää jälkiä. Viranomaiset utelevat.
Ja jäljet johtavat jonnekin. - Mutta eivät minuun. Eivätkä Nortoniin.
Minne sitten? - Randall Stevensiin.
Kehen? - Hiljaiseen yhtiökumppaniin.
Hän on syyllinen, herra tuomari. Pankkitilit ovat hänen.
Suodatusketju alkaa sieltä. Jäljet johtavat Randall Stevensiin.
Mutta kuka hän on? - Haamu. Putte Possun pikkuserkku.
Loihdin hänet tyhjästä. Häntä ei ole kuin paperilla.
Ei henkilöitä noin voi tehtailla.
Voi, jos tuntee systeemin. Postitse hoituu mitä tahansa.
Stevensillä on syntymätodistus, ajokortti, sosiaaliturvatunnus.
Nyt lasket leikkiä.
Tilejä jäljittämällä ne etsivät mielikuvitukseni tuotetta.
Jo on tarina...
Sanoinko, että olet hyvä? Sinähän olet itse Rembrandt.
Ulkopuolella olin rehellinen. Vankila teki minusta rikollisen.
Häiritseekö se sinua?
En huijaa itse, käsittelen vain tuottoja. Ero ei ole suuri -
mutta rakensin kirjaston, jonka avulla moni selvitti koulunsa.
Miksi johtaja sallii kaiken tuon?
Pitää sinut aloillasi setelipyykkiään pesemässä.
Olen halpa. Siinä selitys.
Tommy Williams tuli Shawshankiin 1965. Kaksi vuotta murrosta.
Kytät nappasivat kantamassa telkkareita tavaratalosta ulos.
Nuori kukkoilija. Rokkari. Täynnä itseään.
No niin, etanat. Maine menee.
Pidimme Tommysta oitis.
Peruutan ovesta ulos, tv sylissä. Esti näkyvyyden. Yhtäkkiä kuuluu:
"Seis. Kädet ylös."
Pitelin telkkaria ja kyttä jatkaa: "Kuulitko, mitä sanoin?"
"Kuulin. Mutta jos pudotan tämän, syytätte omaisuuden rikkomisesta."
Olit siis Cashmanissakin? - Joo. Helppo nakki.
Viikkonloppulomia, työohjelmia. Toista kuin täällä.
Oletko ollut kaikissa Uuden Englannin vankiloissa?
Aloitin 13-vuotiaana. Siinä ehtii.
Kannattaisi harkita uranvaihtoa. Tarkoitan, että...
Et taida olla hyvä varas. Kokeilisit jotain muuta.
Mitä sinä siitä tiedät, Capone? Mikä sinut tänne lennätti?
Minut? Juristi sotki asiat.
Olemme kaikki syyttömiä. Etkö tiennyt?
Kävi ilmi, että Tommylla oli vaimo ja tuore tyttövauva.
Ajatus perheestä kadulla tai isättömästä lapsesta -
mikä lie sen aiheutti, mutta pojalla oli tuli perseen alla.
Ajattelin suorittaa peruskoulun. Osaat kuulemma auttaa.
En auta surkimuksia. - En ole mikään nolla.
Ihanko totta? - Kyllä.
Oletko tosissasi? - Kyllä.
Hyvä. Jos ryhdymme tähän, teemme kaiken kunnolla.
Totta puhuen... en osaa lukea hyvästi.
Hyvin. Et osaa lukea hyvin. Hoidamme sen.
Andy otti Tommyn siipiensä suojaan. Aloitti aakkosista.
Tommy oppi nopeasti. Havaitsi omaavansa aivot.
Ajan myötä Andy pääsi koulun oppimäärään.
Andy piti Tommysta. Ja halusi auttaa pojan pois viemäreistä.
Se ei ollut ainoa syy.
Vankilassa aika kuluu hitaasti. Kaikki tekeminen kelpaa.
Jotkut keräävät postimerkkejä. Toiset rakentaa tulitikuista.
Andy rakensi kirjaston. Nyt hän tarvitsi uuden projektin.
Tommy oli se uusi projekti. Kuten kivet aiemmin.
Tai tyttöjen kuvat seinällä. Kaikki puuhastelu kelpaa.
1966, kun Tommy oli valmis kokeisiinsa, oli Raquelin vuoro.
Aika loppuu tähän.
No? - Pelkkää paskaa.
Koko vuosi meni hukkaan. - Tuskin.
Pahempaa. En osannut mitään. Ihan hepreaa kaikki.
Odotetaan nyt tuloksia ensin. - Kerron sinulle tulokset.
Kaksi pistettä sadasta. Siinä sinulle tulosta.
Saatanan kissat kiipeää puihin, 5 kertaa 5 on 25...
Saatanan mesta! Paskat!
Kaduttaa. Petin Andyn. - Höpöhöpö. Hän on ylpeä sinusta.
Tunnen Andyn todella hyvin. - Fiksu mies, eikö?
Fiksumpaa saa hakea. Oli pankkiiri ulkopuolella.
Mistä se tänne joutui? - Murhasta.
Älä helvetissä. - Sitä ei hevillä usko.
Yllätti vaimon ja golfopettajan sängyssä. Kuittasi molemmat.
Mikä nyt tuli?
Nelisen vuotta sitten olin pari vuotta Thomastonissa.
Varastin auton. Tyhmä juttu.
Sain uuden sellikaverin kakun loppupuolella.
Elmo Blatch. Iso paska. Painajainen sellikaveriksi.
Istui 6-12 vuoden tuomiota murroista. Ammattilainen.
Vaikea uskoa. Säikky jätkä.
Ja puhui taukoamatta.
Puhui reissuista, keikoista, naisista, uhreistaan.
Niistä, jotka olivat käyneet vittuilemaan.
Kysyin kerran ohimennen: "Elmo, kenet sinä tapoit?"
Olin kerran nissenä country clubilla.
Tarkkailin niitä rikkaita kukkoja.
Valitsin yhden jäpikän, jonka päätin putsata.
Kundi pani hanttiin, joten tapoin sen.
Kundin itsensä ja sen pramean seuralaisen.
Käy ilmi että muija onkin tahollaan naimisissa.
Daamin pankkiirimies joutui syytteeseen koko jutusta.
Onpa ihmeellinen tarina. Ja sinä nielit sen.
Anteeksi?
Williams ihailee sinua ja halusi piristää mieltäsi.
Nuoret eivät osaa miettiä sanojensa seurauksia.
Williams puhuu totta.
Oletetaan että tämä Blatch on olemassa.
Luuletko, että hän tunnustaisi tekonsa muitta mutkitta?
Tommyn avulla saan uuden oikeudenkäynnin.
Mikäli Blatch on vielä linnassa.
Vankilalla täytyy olla osoite. Tämä on minun mahdollisuuteni.
Miksi olet noin hidasjärkinen? - Miksi sinä kutsuit minua?
Hidasjärkiseksi. Onko se tahallista?
Unohdat paikkasi.
Country clubilla on miehen henkilötiedot.
Hoida itse unelmasi. Aikasi loppuu nyt.
En kertoisi kenellekään puuhistamme.
Olen yhtä syyllinen rahanpesuun.
Ei sanaakaan siitä. Ei täällä. Ei missään.
Tulkaa tänne. Heti. - Yritin vain rauhoitella.
Eristysselliin kuukaudeksi.
Mikä sinua vaivaa? - Viekää hänet.
Voisin päästä vankilasta. Kyse on elämästäni.
Viekää hänet pois!
Kuukausi kopissa. En ole moista kuullutkaan.
Minun syytäni kaikki. - Paskat.
Sinä et laukaissut asetta etkä langettanut tuomiota.
Väitätkö että Andy on syytön? - Siltä näyttää.
Luoja. Kauanko hän on ollut täällä? -19 vuotta.
Williams, Thomas. - Täällä.
Mitä sait? - Koululautakunnalta.
Se paskiainen lähetti kokeen. - Etkö aio avata kuorta?
Enpä taida. - Skeet, älä viitsi.
Floyd, anna olla.
Heitä se pois, Red.
Kato perkele!
Poika läpäisi kokeen. Ajattelin, että haluat kuulla.
Johtajalla on asiaa.
Täällä? - Näin käskettiin.
Johtaja?
Tommy, ethän mainitse tätä tapaamista kenellekään.
Tilanne on kiusallinen.
Ymmärtänet ongelmani. - Ymmärrän.
En ollut uskoa korviani. En saanut edes unta öisin.
Joskus on vaikea arvioida, mikä on oikein. Ymmärrätkö?
Tarvitsen apuasi. Sinun on oltava aivan varma asiastasi.
Puhuitko totta Dufresnelle? - Puhuin. Ehdottomasti.
Vannoisitko oikeudessa, käsi raamatulla?
Kunhan saan mahdollisuuden. - Tuota pelkäsinkin.
Kuulit kai uutiset. Ikävä juttu...
Niin nuori mies yrittää paeta, alle vuosi istumatta.
Kapteeni Hadley ei olisi halunnut ampua.
Meidän on vain unohdettava. Jatkettava eteenpäin.
Lopetan. Hanki joku toinen hoitamaan tilejäsi.
Et sinä lopeta.
Ellet halua todella kiperiä oltavia.
Ei suojelua. Siirryt Hiltonista raiskaajakortteliin.
Etkä tiedä, mikä iski.
Entä kirjasto? Muurautan ovet kiinni.
Grillaamme kirjat pihalla. Liekit näkyvät kauas.
Tanssimme tulen ympärillä kuin intiaanit. Ymmärrätkö?
Käsitätkö mitä sanon? Vai olenko hidasjärkinen?
Annetaan vielä kuukausi miettimisaikaa.
Vaimoni sanoi, ettei minusta pääse helpolla perille.
Valitti, että olen sulkeutunut ja tunteeton.
Vaimoni oli kaunis. Luoja, kuinka rakastin häntä.
En vain osannut näyttää tunteitani. Tapoin hänet.
En vetänyt liipaisimesta, mutta ajoin hänet pois.
Hän kuoli koska olen tällainen.
Ei tuo tee sinusta murhaajaa.
Huonon aviomiehen korkeintaan.
Etkä ampunut häntä. - En. Joku toinen ampui.
Ja minä jouduin tänne. Huonoa tuuria.
Sitä on liikkeellä. Sen on laskeuduttava jonnekin.
Taisi olla minun vuoroni. Jäin myrskyn jalkoihin.
En vain uskonut myrskyn kestävän näin pitkään.
Luuletko, että pääset ikinä pois täältä? - Minä?
Sitten kun partani on pitkä ja valkoinen ja järki mennyt.
Arvaa minne menisin? Zihuatanejoon.
Zu-minne? - Zihuatanejoon. Meksikoon.
Tyynenmeren rannalle.
Tiedätkö, mitä meksikolaiset sanovat Tyynestä valtamerestä?
Että sillä ei ole muistia.
Haluan viettää loppuelämäni paikassa, jolla ei ole muistia.
Avata pienen rantahotellin.
Kunnostaa vanhan veneen -
ja viedä vieraita kalastamaan.
Zihuatanejo.
Monitaitoisesta apulaisesta olisi hyötyä siellä.
En usko että pärjäisin ulkopuolella.
Olen ollut linnassa lähes koko ikäni.
Olen jo laitostunut. Kuten Brooks.
Aliarvioit itseäsi. - Tuskin.
Täällä osaan järjestää kaikkea mutta siellä on keltaiset sivut.
En tietäisi mistä aloittaa.
Tyyni valtameri? Ja paskat. Niin iso että pelkään sitä.
Minä en. En ampunut vaimoani. Olen maksanut virheistäni.
Hotelli, vene... Onko se liikaa pyydetty?
Älä kiusaa itseäsi tyhjänpäiväisillä unelmilla.
Meksiko on kaukana täältä etkä voi sille mitään.
Totta. Meksiko on kaukana.
Vaihtoehtoja on kaksi:
Elää täysillä tai kuolla pian.
Jos pääset ulos, pyytäisin palvelusta. - Mitä tahansa.
Buxtonin lähellä on iso pelto. - Monta peltoa sielläpäin.
Tätä reunustaa kiviaita, jonka pohjoispäädyssä on iso tammi.
Näky on kuin Robert Frostin runosta.
Kosin vaimoani siellä. Olimme piknikillä -
rakastelimme tammen alla ja hän vastasi myöntävästi.
Lupaa käydä siellä, jos ikinä pääset linnasta.
Aidan kupeessa on kivi, joka ei kuulu Maineen.
Pala mustaa lasia. Sen alla on jotakin sinulle.
Mitä, Andy? - Kaiva itse, niin näet.
Uskokaa nyt...
Andy puhuu outoja. - Pidetään silmällä.
Päivisin kyllä. Entä öisin? - Luoja.
Mitä? - Andy pyysi minulta narua.
Narua? - Neljä metriä narua.
Ja sinä annoit? - Miksen olisi antanut?
Saatanan Heywood. - Mistä minä olisin tiennyt?
Muistatko Brooks Hatlenin? - Andy ei tekisi sellaista.
Tiedä tuosta. Jokainen murtuu aikanaan.
Vauhtia, että pääsen kotiin. - Melkein valmista.
Kolme talletusta tänään.
Vie tavarani pesulaan. Ja kiillota kenkäni.
Peilinkirkkaiksi. - Kyllä.
Mukava että olet taas täällä. Ehdin jo kaivata sinua.
Valot pois!
Yöt tuntuvat pitkiltä vankilassa.
Yksin pimeässä, omien ajatusten kanssa. Yhtä hidasta piinaa.
Se oli elämäni pisin yö.
Ottakaa luku!
Etelän kolmonen okei!
Pohjoisen nelonen, okei!
Yksi puuttuu, kakkosen sellistä245.
Dufresne! Tule jo ulos. Kaikki odottavat.
Kerjäätkö turpiisi?
Perhanan Dufresne, hidastat työtämme.
Sinun on paras olla sairas tai kuollut, kuulitko?
Hyvät hyssykät!
Kuulustelkaa kaikkia vankeja. Aloittakaa siitä kaverista.
Kenestä? - Tuosta!
Avatkaa237.
Miten niin ei ollut siellä? Sellaista ei tapahdu.
Hän ei ollut sellissä. - Näen sen. En ole sokea!
Niinkö väitätte? Olenko sokea? - Ette.
Oletko itse sokea? Mikä tämä on? - Eilisillan nimenhuuto.
Löytyykö Dufresnen nimi? Siinä se on: Dufresne.
Hän oli sellissään illalla. Pitäisi olla edelleen.
Etsikää hänet. Nyt heti!
Kyllä. Töihin siitä.
Seiso siinä.
No? - No mitä?
Olette kuin paita ja peppu.
Tiedät taatusti jotain. - En niin mitään.
Mikä ihme! Mies katoaa kuin pieru Saharaan.
Ja mitä jää jäljelle? Pari kiveä ikkunalaudalla.
Ja Puskuri-Pirkko seinällä. Ehkä tyttö tietää jotakin?
Miten on, Turkkuri? Ei väkisin.
Miksi puhuisikaan, salaliitto tämä on.
Saatananmoinen salaliitto! Kaikki ovat mukana siinä.
Jopa tuo ämmä!
Andy Dufresne karkasi Shawshankin vankilasta vuonna 1966.
Andystä ei löytynyt kuin kasamutaisia vankilavaatteita -
pala saippuaa ja kivihakku, erittäin kulunut sellainen.
Luulin ettei sen avulla pääsisi seinän läpi alta 600 vuoden.
Andyltä meni vain 20 vuotta.
Pikkutarkkana luonteena Andy piti geologiasta.
Andylle jääkausikaan ei ollut pitkä aika.
Geologia tutkii painetta ja aikaa.
Siinä kaikki tarpeellinen: paine ja aika.
Ja helvetin iso juliste.
Kuten jo totesin, kaikki ajankulu kelpaa vankilassa.
Andyn lempipuuhaa oli seinän kuskaaminen murusina pihalle.
Tommyn kuolema taisi antaa lopullisen potkun.
Vauhtia, että pääsen kotiin. - Melkein valmista.
Kolme talletusta tänään.
Andy teki työtä käskettyä.
Kiillotti kengät kirkkaiksi.
Vartijat eivät huomanneet mitään. En minäkään.
Kuinka usein sitä huomaa kaverin kengät?
Andy ryömi vapauteen yli400 metrin paskaputken läpi.
Vaikea kuvitella...
Yli 400 metriä. Melkein puoli kilometriä.
Seuraavana aamuna, juuri kun Raquelin salat tulivat julki -
astui vieras mies Maine National Bankiin.
Tuohon hetkeen saakka hän oli elänyt vain paperilla.
Kuinka voin auttaa?
Miehen paperit olivat kunnossa ajokorttia myöten.
Allekirjoitus täsmäsi.
Ikävä menettää hyvä asiakas. Toivon että viihdytte ulkomailla.
Kiitos. Viihdyn varmasti.
Tässä shekkinne. Oliko vielä jotakin?
Postittaisitteko tämän? - Mielelläni.
Näkemiin. - Näkemiin.
Herra Stevens piipahti noin kymmenessä Portlandin pankissa.
Ja vei mennessään yli 370 000 dollaria johtaja Nortonin rahoja.
Kultainen kädenpuristus 19 vuoden palveluksista.
Portland Daily Bugle, huomenta.
Lahjontaa. Murha Shawshankin vankilassa.
Olitte oikeassa. Pelastus löytyi raamatusta.
Byron Hadley? Kaikkea mitä sanotte -
voidaan käyttää teitä vastaan oikeudessa.
En ollut paikalla mutta Hadley kuulemma itki kun häntä vietiin.
Norton valitsi äänekkäämmän tien.
Samuel Norton, meillä on pidätysmääräys. Avatkaa ovi.
Avatkaa ovi. - En tiedä, mikä avain käy.
Älkää hankaloittako asemaanne.
Toivon, että Norton vielä viime hetkilläänkin -
ihmetteli, miten Andy oli onnistunut häntä huijaamaan.
Hieman Nortonin "lähdön" jälkeen sain postikortin.
Kortissa oli pelkkä postileima, Fort Hancock, Texas.
Fort Hancock, rajakaupunki. Sieltä Andy meni Meksikoon.
Ajatuskin Andystä ohjaamassa avoautoaan etelään naurattaa.
Andy Dufresne ryömi paskan läpi ja nousi puhtaana maihin.
Andy Dufresne, matkalla kohti Tyyntä valtamerta.
Hadley piti kurkusta kiinni -
ja sanoi: "Pojalle taitaa sattua pian tapaturma."
Puhumme hänestä usein. Andy sai ihmeitä aikaan...
"Kaverit haluaisivat pari kaljaa." Ja Andy sai tahtonsa läpi.
Toisinaan ikävöin Andyä.
Kaikki linnut eivät sovi häkkiin.
Sitä tavallaan iloitsee, kun ne lentävät pois.
Vaikka elämä muuttuukin tylsemmäksi ja tyhjemmäksi.
Taidan vain kaivata ystävääni.
Istukaa.
Ellis Boyd Redding, olette kärsinyt 40 vuotta tuomiostanne.
Oletteko mielestänne kuntoutunut? - Kuntoutunut?
En ymmärrä koko sanaa.
Että olette valmis palaamaan... - Tunnen määritelmänne.
Minulle se on vain sanahelinää. Poliitikkojen keksintöjä -
jotta te pojut voitte tärkeillä puvuissanne.
Mitä sinä haluat tietää? Kadunko tekojani?
Kadutteko? - Joka päivä.
En, koska istun vankilassa tai koska minun pitäisi.
Muistelen itseäni silloin.
Olin nuori ja tyhmä ja syyllistyin rikokseen.
Haluan puhua hänelle järkeä. Kertoa elämästä.
Mutta en voi. Sitä poikaa ei ole, on vain tämä vanha mies.
Minun on sopeuduttava siihen.
Kuntoutunut? Samaa paskaa...
Leimaile sinä arkkejasi, äläkä enää tuhlaa aikaani.
Päätöksesi ei kiinnosta minua pennin vertaa.
HYVÄKSYTTY
BROOKS OLI TÄÄLLÄ
Olkaa hyvä, neiti.
Vessatauko?
Sinun ei tarvitse kysyä minulta lupaa joka kerta.
40 vuotta olen kysynyt lupaa käydä kusella.
Mitään ei tipu ilman lupaa.
Sitä on vaikea hyväksyä.
Minä en pärjää vankilan ulkopuolella.
Pohdin jatkuvasti, millä keinolla pääsisin takaisin.
Kamalaa pelätä koko ajan.
Brooks Hatlen tiesi sen. Liiankin hyvin.
Haluan takaisin turvallisen järjestyksen pariin.
Minua pidättelee ainoastaan Andylle antamani lupaus.
Perillä ollaan.
Kiitos kaunis.
Hyvä Red, jos luet tätä, olet siis päässyt pois.
Pyydän sinua jatkamaan vielä matkaa.
Muistathan kaupungin nimen?
Zihuatanejo.
Apu olisi tervetullutta.
Toivon, että tulet. Shakkilauta odottaa.
Muista: toivo on hyvä asia, kenties maailman paras.
Hyvät asiat eivät kuole.
Toivon, että luet tätä terveenä. Ystäväsi Andy.
"Elää täysillä tai kuolla pian."
Hyvin sanottu.
BROOKS OLI TÄÄLLÄ. RED MYÖS
Syyllistyin rikokseen toisen kerran elämässäni.
Rikoin ehdonalaisen sääntöjä.
Vaikka tuskin ne tiesulkuja pystyttävät minun takiani.
Fort Hancockiin, Texasiin.
Pysyn hädin tuskin nahoissani.
Vain vapaa mies voi tuntea tällaista.
Vapaa mies, jonka määränpää on tuntematon.
Toivon, että pääsen rajan yli.
Toivon, että tapaan taas ystäväni.
Toivon, että Tyyni valtameri on yhtä sininen kuin unissani.
Toivon...
Suomennos: Jaana Wiik/ MOVISION